Adony

Adony (1882–1902 Duna-Adony, saksa keeles Adam) on linn Ungaris Fejéri komitaadis Dunaújvárosi kreisis.

 Geograafiline asend 
Adony asub Doonau paremal kaldal, kreisikeskusest Dunaújvárosist umbes 17 km põhjas, komitaadikeskusest Székesfehérvárist ligikaudu 35 km idas ja Budapesti kesklinnast 44 km lõunaedelas. Linna läbib Pusztaszabolcs–Dunaújváros–Paksi raudteeliin.

 Ajalugu 
Adony kohal oli asula juba pronksiajal. Rooma riigi ajal oli seal sõjaline tugipunkt Vetus Salina. Varakeskajal oli Adony kohal Odoni nime kandnud kuninglik valdus, mida on ürikutes nimetatud turulinnaks (oppidum). 1526. aastal saatis Mohácsi lahingusse suunduv kuningas Lajos II Adonyst viimase abipalve ungari aadlile. Türgi ikke ajal Adony ungari rahvusest elanikkond põgenes ja osalt hävines. Pärast Türgi ikke lõppu saabus asulasse lisaks ungarlastele ka sakslasi, slovakke ja serblasi.Várostörténet Adony Város Önkormányzata. Vaadatud 29. aprillil 2024

Linnaõigused sai Adony 2004. aastal.Kronológia Várossá nyilvánítás. Vaadatud 29. aprillil 2024

 Sõpruslinnad 
 Oedelsheim, Saksamaa
 Szczekociny, Poola
 Cehu Silvaniei, Rumeenia

 Viited 

Kategooria:Ungari linnad
Kategooria:Fejéri komitaat